Diari Oficial de la Generalitat Valenciana


Sumari del DOGV 5457, del 23-02-2007 (2007/1779)

RESOLUCIÓ de 21 de desembre de 2006, del Servici Territorial d'Energia per la qual s'autoritza a Iberdrola Distribución Eléctrica, SAU, la construcció d'una línia aèria trifàsica a 20 kV, doble circuit LA-110, des de ST la Plana fins a la connexió en el límit del polígon industrial SUPOI 8, en el terme municipal d'Almassora (Castelló), s'aprova el projecte d'execució i es declara en concret la utilitat pública. Exp.: ATLINE/2006/184/12 (projecte 157/05).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5457

Data del DOGV
:   23-02-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/1779


Data del document
:   21-12-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Almassora
    * subministrament d'energia elèctrica
    * empresa privada

Vist l'expedient ATLINE/2006/184/12 (projecte 157/05) incoat en el Servici Territorial d'Energia de Castelló, a instància de la mercantil Iberdrola Distribución Eléctrica, SAU, (d'ara endavant Iberdrola) amb domicili en l'avinguda dels Germans Bou, 239 de Castelló, relatiu a la sol·licitud d'autorització administrativa, aprovació de projecte i declaració en concret d'utilitat pública, per a la construcció d'una línia aèria trifàsica a 20 kV, doble circuit LA-110, des de ST la Plana fins a la connexió en el límit del polígon industrial SUPOI 8, en el terme municipal d'Almassora (Castelló).
Vist que el 26 de maig de 2006, Iberdrola va sol·licitar autorització per a la construcció de l'esmentada línia.
Vist que l'expedient ATLINE/2006/184/12 (projecte 157/05) va ser sotmés a informació pública per mitjà de la publicació d'anuncis en el Diari Oficial de la Generalitat, de 29 d'agost de 2006, en el Butlletí Oficial de la Província, de 12 d'agost de 2006, i en el periòdic Mediterráneo, de 10 d'agost de 2006, i per mitjà d'exposició pública en el tauler d'edictes de l'Ajuntament d'Almassora.
Vist que, amb data 31 de maig de 2006, es van trametre separates a l'Ajuntament d'Almassora, a la Confederació Hidrogràfica del Xúquer, al Ministeri de Foment (Unitat de Carreteres a Castelló). S'han rebut informes condicionats d'estos organismes.
Vist que tots els informes condicionats emesos pels organismes han sigut comunicats a Iberdrola.
Vist que durant el període d'informació pública s'han presentat al·legacions per part de la Sra. Encarnación Catalá Belluire, la Sra. María Ester García Fortuño, el Sr. Enrique Ortiz Más, la Sra. María del Carmen Fortuño Brisach, el Sr. Vicente Clausell Fortuño, la Sra. Encarnación Martin-Navarro Fortuño, la Sra. María Rosario, la Sra. Consuelo Pesudo Costa, el Sr. Joaquín Serra Pesudo, el Sr. Antonio Palomares Fernández, el Sr. Ramón Arenós Bort, el Sr. José Pascual Arenós Bort i la Sra. Emilia Bordils i fills, les quals en dates 31 d'agost de 2006, 7 de setembre de 2006 i 5 d'octubre de 2006 va ser notificades a Iberdrola.
Vist que Iberdrola ha contestat les al·legacions abans esmentades.
Vist que el projecte presenta un traçat plenament concretat, té entre la documentació els plànols pertinents a escala adequada, està suficientment detallat i conté una relació concreta i individualitzada dels béns i drets afectats.
Vist que el dia 31 de maig de 2006, per part de personal tècnic del Servici Territorial d'Energia, es va emetre informe tècnic sobre el projecte.
Atés que la sol·licitud ha complit els tràmits que establixen la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, així com el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Atés que el projecte té una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjudici d'indemnitzar estes adequadament.
Este Servici Territorial d'Energia de Castelló resol
Primer. Autoritzar a Iberdrola la construcció d'una línia aèria trifàsica a 20 kV, doble circuit LA-110, des de ST la Plana fins a la connexió en el límit del polígon industrial SUPOI 8, en el terme municipal d'Almassora (Castelló) corresponent a l'expedient amb referència ATLINE/2006/184/12 (projecte 157/05), i les característiques principals són les següents:
Titular i domicili: Iberdrola Distribución Eléctrica, SAU. Avinguda dels Germans Bou, 239 12496 Castelló.
Lloc de la instal·lació: ST la Plana fins a la connexió en el límit del polígon industrial SUPOI 8, en el terme municipal d'Almassora (Castelló).
Característiques principals: línia aèria trifàsica a 20 kV, DC LA-110, des de la ST la Plana fins a la connexió en el límit polígon industrial SUPOI 8, en el terme municipal d'Almassora (Castelló).
Origen: ST La Plana. Final: polígon industrial SUPOI 8.
Longitud: 3.093 metros.
Diàmetre conductor: DC LA-110
Pressupost: 131.208,50 euros
Segon. Desestimar les al·legacions presentades per la Sra. Encarnación Catalá Benlliure, la Sra. María Ester García Fortuño, el Sr. Enrique Ortíz Más, la Sra. María del Carmen Fortuño Brisach, el Sr. Vicente Clausell Fortuño, la Sra. Encarnación Martin-Navarro Fortuño, la Sra. María Rosario, la Sra. Consuelo Pesudo Costa, el Sr. Joaquín Serra Pesudo, el Sr. Antonio Palomares Fernández, el Sr. Ramón Arenós Bort, el Sr. José Pascual Arenós Bort i la Sra. Emilia Bordils i fills, per plantejar una variant de traçat no admissible d'acord amb el que disposa l'article 161 del RD 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica.
Tercer. Aprovar el projecte d'execució firmat per l'enginyer industrial el Sr. Juan Montoliu Selma i visat pel Col·legi Oficial d'Enginyers Industrials de la Comunitat Valenciana amb data 1 de febrer de 2006 i sotmetre'l a les condicions següents:
1. Les obres hauran de realitzar-se d'acord amb el projecte presentat amb les variacions que, si escau, se sol·liciten i s'autoritzen.
2. En l'execució del projecte el peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.
3. Les instal·lacions hauran d'estar acabades dins del termini de sis mesos, comptadors a partir de l'endemà de la recepció d'esta resolució.
4. El titular informarà de l'acabament de les obres per mitjà de la presentació de la sol·licitud d'autorització d'explotació, en els termes que establixen els articles 12 o 18 del Decret 88/2005, segons el tipus d'instal·lació de què es tracte.
5. L'administració deixarà sense efecte la present resolució en qualsevol moment en què s'observe l'incompliment de les condicions imposades en esta.
6. La present autorització s'atorga sense perjudici de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar esta, d'acord amb altres disposicions que siguen aplicables i, en especial, les relatives a l'ordenació del territori i al medi ambient.
7. En el cas que, per a acabar l'execució de la instal·lació objecte de projecte, es requerisca posar una part d'esta en tensió, es procedirà d'acord amb les condicions següents:
Presentació de sol·licitud d'acabament d'execució, a la qual s'adjuntarà, en tres exemplars, el certificat d'acabament parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada es conforme als reglaments tècnics en la matèria.
L'acabament de l'execució es realitzarà sota la mateixa direcció d'obra que l'anterior certificació, i s'ajustarà a les condicions tècniques i de seguretat reglamentàries.
L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la mateixa xarxa ja existent com la no-pertorbació a altres instal·lacions o equips.
S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que establix el Decret 88/2005.
Transcorregut un mes des que este Servici Territorial va diligenciar i va lliurar el certificat d'acabament parcial d'obra sense que el peticionari haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. En el cas que la instal·lació ja estiguera en tensió, el peticionari haurà de procedir a la desconnexió a l'acabament del termini esmentat.
Tercer. Declarar, en concret, la utilitat pública de la línia elèctrica autoritzada en el punt primer de la present resolució, la qual cosa comporta implícitament la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes que establixen l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.Quart. Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Es comunica que la publicació d'esta es realitzarà també als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells als quals, intentada la notificació, no s'haguera pogut realitzar.
Contra esta resolució, que no posa fi a la via administrativa, podrà interposar-se recurs d'alçada davant de la Direcció General d'Energia (carrer Colom, 1- 46131 València), en el termini d'un mes, comptador a partir de l'endemà de la notificació de la present, de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Castelló, 21 de desembre de 2006.- El cap del Servici Territorial d'Energia: Leopoldo Igual Díaz-Terán.